Mandrax-tablette op bus gevindMandrax-tablette(argieffoto) Mandrax met ŉ geraamde straatwaarde van R600 000 is Vrydag op ŉ bus op die N2 in die Oos-Kaap opgespoor. “Drie beamptes op patrollie het die bus, van Oos-Londen onderweg na Port Elizabeth, net ná 17:00 afgetrek en deursoek,” het kapt. Mali Govender, woordvoerder van die polisie, in ŉ verklaring gesê. “Die Mandrax-tablette was in ŉ sak in die sleepwa tussen klere versteek.” Niemand is nog in hegtenis geneem nie. -SAPA